Hector Timerman
Hector Timerman Res apud Vicidata repertae: Nativitas: 16 Decembris 1953; Bonaeropolis Obitus: 30 Decembris 2018; Bonaeropolis Patria: Argentina Familia Genitores: Jacobo Timerman; Hector Timerman, vulgo plene Héctor Marcos Timerman (in urbe Boni Aëris natus die 16 Decembris 1953; die 30 Decembris 2018 mortuus) fuit legatus et politicus Argentinae. Hector Timerman filius fuit Iacobi Timerman qui, director diarii La Opinión, anno 1977 incarceratus et cruciatus est sub regimine Georgii Raphaelis Videlae. Hector anno insequenti profugus urbem Novum Eboracum petivit ubi civitatem Americanam accepit, apud universitatem Columbiae studuit, diurnarius operam dedit, uxorem Annabellam Selecki duxit filiamque Iordanam genuit, parentibus eisdem annis in Israële exsules degentibus. Patre iam anno 1984, Hector anno 1989 ad Argentinam revenit, ubi diurnarius tam libellorum quam programmatum televisificorum pro iuribus humanis operam dedit. Iussu praesidis Christinae de Kirchner munus consulis generalis Argentinensis apud Novum Eboracum mense Iulio 2004 suscepit, civitatemque Americanam recusavit. A mense Decembri 2007 Vasingtoniae legatus Argentinensis meruit iuxta regimen Civitatum Foederatarum. Cancellario vel ministro rerum externarum Georgio Taiana subito demisso, Hector Timerman eo successor meruit a die 22 Iunii 2010 ad 10 Decembris 2015, Christina Fernández de Kirchner praeside.